b'\n_START_ARTICLE_\nLahmusen kartano\n_START_PARAGRAPH_\nLahmusen kartano (viroksi Lahmuse m\xc3\xb5is, saks. Lachmes) on kartano  P\xc3\xb5hja-Sakalan kunnassa Viljandimaalla Virossa._NEWLINE_Kartanon historia tunnetaan 1590-luvulta alkaen, kun se oli puolalaisen Trojanowski-suvun hallussa. 1700\xe2\x80\x931800-luvuilla kartano kuului pitk\xc3\xa4\xc3\xa4n von Kr\xc3\xbcdener -suvulle ja 1885\xe2\x80\x931919 von Bockeille. Vuodesta 1926 alkaen rakennuksessa on ollut koulu, nykyiselt\xc3\xa4 nimelt\xc3\xa4\xc3\xa4n Lahmuse Kool. Toisen maailmansodan lopussa kartanon tiloissa toimi lyhyehk\xc3\xb6n aikaa Tallinnan konservatorio._NEWLINE_Kartanon p\xc3\xa4\xc3\xa4rakennus valmistui vuonna 1838. My\xc3\xb6h\xc3\xa4isklassismia edustavan p\xc3\xa4\xc3\xa4osin yksikerroksisen rakennuksen keskiosassa on kaksi kerrosta. Ullakkotilat ovat tosin nykyisin rakennuksen osalta hy\xc3\xb6tyk\xc3\xa4yt\xc3\xb6ss\xc3\xa4._NEWLINE_Lahmusen kartanosta on s\xc3\xa4ilynyt p\xc3\xa4\xc3\xa4rakennuksen ohella my\xc3\xb6s useita kartanon sivurakennuksia, jotka olivat 2010-luvulla hienosti kunnostettu palvelemaan koulun sek\xc3\xa4 sen oppilaiden ja opettajien tarpeita: punatiilinen tilanhoitajan talo, harmaakivinen suuri vilja-aitta, urheilutilaksi kunnostettu talli-vaunuvaja, paja ja nykyinen k\xc3\xa4sity\xc3\xb6talo. Rakennukset ovat p\xc3\xa4\xc3\xa4osin 1800-luvun puoliv\xc3\xa4list\xc3\xa4.'